Document ID: 31997L0019

KOMISSION DIREKTIIVI 97/19/EY,
annettu 18 päivänä huhtikuuta 1997,
moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden läinsäädännön lähentämisestä annetun neuvoston direktiivin 70/221/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä 20 päivänä maaliskuta 1970 annetun neuvoston direktiivin 70/221/ETY (1), sellaisena kuin se on viimeksi muutettuna komission direktiivillä 81/333/ETY (2) ja erityisesti sen 3 artiklan,
sekä katsoo, että
direktiivi 70/221/ETY on yksi niistä erityisdirektiiveistä, jotka koskevat EY-tyyppihyväksyntämenettelyä; tämä menettely on perustettu moottoriajoneuvoja ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla neuvoston direktiivillä 70/156/ETY (3), sellaisena kuin se on viimeksi muutettuna Euroopan parlamentin ja neuvoston direktiivillä 96/79/EY (4); siten direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan direktiiviin 70/221/ETY,
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa edellytetään, että jokaisessa erityisdirektiivissä on liitteenä ilmoituslomake, joka sisältää direktiivin 70/156/ETY liitteen I olennaiset kohdat, sekä direktiivin 70/156/ETY liitteeseen VI perustuva tyyppihyväksyntätodistus, jotta tyyppihyväksyntätodistus voitaisiin syöttää tietokoneeseen,
kyseiset muutokset liityvät ainoastaan direktiivin 70/221/ETY mukaisiin hallinnollisiin määräyksiin; sen vuoksi ei ole tarpeen mitätöidä direktiivin 70/221/ETY mukaisia, olemassa olevia hyväksyntöjä eikä estää kyseisten hyväksyntöjen kattamien uusien ajoneuvojen rekisteröintiä, myyntiä jä käyttöönottoa, ja
tämän direktiivin säännökset ovat direktiivillä 70/156/ETY perustetun moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 70/221/ETY seuraavasti:
1) Korvataan 1 artikla seuraavasti:
"1 artikla
Tässä direktiivissä `ajoneuvolla` tarkoitetaan kaikkia tieliikenteeseen tarkoitettuja vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta kiskoilla kulkevia ajoneuvoja, maatalous- ja metsätraktoreita ja liikkuvia koneita."
2) Muutetaan 2 artikla seuraavasti:
a) korvataan 2 kohdassa virke
"direktiivin 70/156/ETY 9 a artiklassa tarkoitettuna erillisenä teknisenä yksikkönä ja joka on asennettu liitteessä olevien II.5 kohdan vaatimusten mukaisesti."
virkkeellä
"direktiivin 70/156/ETY 2 artiklassa tarkoitettuna erillisenä yksikkönä ja joka on asennettu liitteessä II olevan 5 kohdan vaatimusten mukaisesti."
b) korvataan 3 kohdassa virke
"direktiivin 70/156/ETY 9 a artiklan tarkoittamana erillisenä teknisenä yksikkönä, vastaa liitteen sitä koskevia vaatimuksia."
virkkeellä
"direktiivin 70/156/ETY 2 artiklan tarkoittamana erillisenä teknisenä yksikkönä, vastaa liiteen II sitä koskevia vaatimuksia."
3) Muutetaan 2 a artikla seuraavasti:
a) korvataan 2 kohdassa virke
"direktiivin 70/156/ETY 9 a artiklassa tarkoitettuna erillisenä teknisenä yksikkönä ja joka on asennettu liitteen II.5 kohdassa vahvistettujen vaatimusten mukaisesti."
virkkeellä
". . . direktiivin 70/156/ETY 2 artiklassa tarkoitettuna erillisenä teknisenä yksikkönä ja joka on asennettu liitteessä II olevien 5 kohdassa vahvistettujen vaatimusten mukaisesti."
b) korvataan 3 kohdassa ilmaisu "9 a artiklassa" ilmaisulla "2 artiklassa".
4) Korvataan 2 b artiklassa ilmaisu "liitteessä II.2.1 ja II.2.2 kohdassa" ilmaisulla "liitteessä I olevassa 2.1 ja 2.2 kohdassa".
5) Korvataan 3 artiklassa ilmaisu "I kohdan" ilmaisulla "liitteen I".
6) Korvataan liite tämän direktiivin liitteellä.
2 artikla
Alkaen 1 päivästä lokakuuta 1997 jäsenvaltiot:
- eivät saa enää myöntää direktiivin 70/156/ETY 4 artiklan 1 kohdan ja soveltuvin osin 4 artiklan 4 kohdan mukaista EY-tyyppihyväksyntää uudelle ajoneuvotyypille
ja
- saavat evätä kansallisen tyyppihyväksynnän uudelta ajoneuvotyypiltä
polttonestesäiliöihin ja alleajosuojiin liittyvistä syistä, tai uudelle alleajosuojatyypille erillisenä teknisenä yksikkönä, jos se ei noudata direktiivin 70/221/ETY säännöksiä, sellaisina kuin ne ovat muutettuna tällä direktiivillä.
Tämä direktiivi ei mitätöi direktiivin 70/221/ETY mukaisesti aikaisemmin myönnettyä hyväksyntää eikä estä kyseisten hyväksyntöjen laajentamista sellaisen direktiivin edellytysten mukaisesti, jonka mukaisesti ne on alun perin myönnetty.
3 artikla
1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä syyskuuta 1997, ja niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 18 päivänä huhtikuuta 1997.

Labels: 7
8
15